ไทยพบผู้ติดเชื้อ “โควิด” ใหม่ 2 ราย ป่วยสะสม 3,042 คน เสียชีวิตเพิ่มอีก 1!
ไทยพบผู้ติดเชื้อ "โควิด" ใหม่ 2 ราย ป่วยสะสม 3,042 คน เสียชีวิตเพิ่มอีก 1! 
ไทยพบผู้ติดเชื้อ "โควิด" ใหม่ 2 ราย ป่วยสะสม 3,042 คน เสียชีวิตเพิ่มอีก 1!
25 พ.ค. 2563

นายแพทย์ทวีศิลป์ วิษณุโยธิน โฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) หรือ ศบค. แถลงสถานการณ์แพร่ระบาดของโรคโควิด-19 ประจำวันที่ 25 พ.ค.63 เมื่อเวลา 11.30 น.ที่ผ่านมา ที่ทำเนียบรัฐบาล
โดยระบุ พบผู้ติดเชื้อโควิด-19 รายใหม่เพิ่ม 2 ราย รวมผู้ป่วยสะสม 3,042 ราย รักษาหายเพิ่ม 7 ราย รักษาหายแล้ว 2,928 ราย ยังรักษาอยู่ 57 ราย มีผู้เสียชีวิตเพิ่ม 1 ทำให้ยอดผู้เสียชีวิตรวม 57 ราย
สำหรับผู้เสียชีวิตเป็น หญิงไทย อายุ 68 ปี สัมผัสผู้ป่วยยืนยันก่อนหน้าใน จ.ชุมพร มีโรคประจำตัว เบาหวาน ความดันโลหิตสูง ไตวายเรื้อรังระยะสุดท้าย เข้ารับการรักษาวันที่ 29 มี.ค. มีอาการไข้ หอบเหนื่อย ต้องเข้าหอผู้ป่วยวิกฤต วันที่ 14 เม.ย. อาการแย่ลง และเสียชีวิตในวันที่ 24 พ.ค. จากภาวะติดเชื้อในกระแสเลือด กล้ามเนื้อหัวใจตายเฉียบพลัน
ขณะที่ผู้ติดเชื้อรายใหม่ 2 ราย รายแรก เป็นหญิงสัญชาติจีน อายุ 46 ปี เป็นภรรยาของผู้ป่วยยืนยันรายก่อนหน้า สัญชาติอิตาลี ได้เข้ามาใน จ.ภูเก็ต ตั้งแต่วันที่ 9 มี.ค. พร้อมครอบครัว รวม 5 คน เพื่อพาลูกมาเรียนว่ายน้ำ ต่อมาวันที่ 30 มี.ค. ย้ายมาพักที่ ต.เชิงทะเล เนื่องจากกลับประเทศไม่ได้ และตรวจพบเชื้อ เมื่อวันที่ 24 พ.ค.
อีกรายเป็นหญิงอายุ 55 ปี อาชีพพนักงานนวด เดินทางกลับจากประเทศรัสเซีย เมื่อวันที่ 20 พ.ค. และเข้า State Quarantine ที่ จ.ชลบุรี และตรวจพบเชื้อเมื่อวันที่ 24 พ.ค.
ทั้งนี้ ผู้ป่วยรายใหม่ 2 ราย ไม่แสดงอาการ